Momentum – foreningen for arm- og benprotesebrukere

Momentum er en norsk organisasjon for protesebrukere, pårørende og alle som er interessert i rehabilitering av amputerte.

Den ble etablert i 1996, har over 600 medlemmer og er tilknyttet Funksjonshemmedes Fellesorganisasjon (FFO).

Momentums visjon er å spre livsglede gjennom informasjon, inspirasjon og muntrasjon. Interesseforeningen jobber for at protesebrukere og amputerte på tross av sitt tap skal finne livsgleden tilbake og evne å se framover.

Organisasjonen driver omfattende likemannsarbeid for å hjelpe amputerte og pårørende. Det finnes godkjente lokale kontakter over hele landet som utfører besøk f.eks. hjemme, på sykehus og rehabiliteringsfasiliteter.

I 2001 lanserte de en livsgledekampanje med bilder av amputerte. Bildene er tatt av fotografen Dag Thorenfeldt og ble åpnet på Rikshospitalet av Prinsesse Märtha Louise. Siden har utstillingen fartet over hele Norge og vakt stor oppsikt og gitt mye positiv publisitet.

Eksterne lenker
 
 

Norske pasientorganisasjoner
Organisasjoner etablert i 1996